open-index/open-wikipedia-markdown huggingface dataset:
Eneli Kindsiko

**Eneli Kindsiko** (sündinud 14. septembril 1986) on eesti filosoof ja  majandusteadlane. 

## Haridus
Eneli Kindsiko on lõpetanud 2008. aastal Tartu Ülikooli filosoofiateaduskonna filosoofia eriala bakalaureuseõppe ja 2010. aastal magistriõppe. 2013. aastal lõpetas ta Tartu Ülikooli majandusteaduskonnas magistriõppe ning 2014. aastal sealsamas doktoriõppe.

## Töökäik
2014. aastast on Eneli Kindsiko töötanud Tartu Ülikooli majandusteaduskonnas lektori ja teadurina, alates 2019. aastast on ta kvalitatiivuuringute kaasprofessor. Alates 2023. aastast on ta tegutsenud Arenguseire Keskuse eksperdina., juhtides 2023. aastal õpetajate järelkasvu tuleviku uurimissuunda

Lisaks on ta külalisõppejõuna läbi viinud õppetööd Portugalis, Slovakkias, Montenegros, Rootsis, Taanis, Soomes. Samuti on ta külalisteadlasena töötanud Suurbritannias (Manchester Business School ja Southamptoni Ülikool).

Eneli Kindsiko on juhendanud enam kui 40 magistritööd. Lisaks rohketele teaduspublikatsioonidele on ta olnud aktiivne ka Eesti meediumites, eeskätt teaduse  ja hariduse., õpetajate ja õppejõudude järelkasvu , ent ka muudel teemadel 

### Teadustöö
Tema peamised uurimisvaldkonnad on olnud organisatsiooniteadus, akadeemilise tööturu alased uuringud, kvalitatiivsed juhtimisuuringud ning tuleviku-uuringud.  

## Tunnustus
* 2013 – Eesti Teaduste Akadeemia üliõpilaste parimate teadustööde auhind 
* 2020 – Sirbi laureaat (2019. aasta teaduse rahastamise ja kõrghariduse korralduse teemaliste kirjutiste eest)
* 2020 – Tartu Ülikooli *socialia* valdkonna tunnustus teaduse populariseerimise eest
### Populaarsusauhind
* 2017 – Tartu Ülikooli majandusteaduskonna lemmikõppejõud (bakalaureuseastmes) 

## Viited

## Välislingid

*
* Eneli Kindsiko Google Scholaris
* Eneli Kindsiko ResearchGate'is
Eesti Teaduste Akadeemia Energeetikakomisjon

**Eesti teaduste akadeemia energeetikakomisjoniks** (TA EK) on Eesti Teaduste Akadeemia juures tegutsev ühendus.

Energeetikakomisjoni tegevuse eesmärgiks on erapooletu kompetentse ekspertide koguna anda soovitusi ja hinnanguid riigi teaduspõhise energiapoliitika kujundamiseks.

## Ajalugu
Eesti Teaduste Akadeemia energeetikanõukogu asutati juhatuse otsusega 9. märtsil 1999 ning nimetati juhatuse otsusega 25. septembril 2018 Eesti Teaduste Akadeemia energeetikakomisjoniks.

### Komisjoni esimees
Eesti teaduste akadeemia energeetikakomisjoni esimees on Arvi Hamburg.

## Välislingid
*Eesti Teaduste Akadeemia Energeetikakomisjon
Anne Reino

**Anne Reino** (sündinud 30. märtsil 1972) on eesti majandusteadlane ja Tartu Ülikooli juhtimise dotsent. 
## Elukäik
 
Reino lõpetas 1994. aastal Tartu Ülikooli majandusteaduskonna ning 1998. aastal sai sealsamas magistrikraadi. 2009. aastal kaitses ta Tartu Ülikooli majandusteaduskonnas doktoritööd teemal "Manifestations of organizational culture based on the example of Estonian organizations" ("Organisatsioonikultuuri avaldumine Eesti organisatsioonide näitel", juhendaja Maaja Vadi).

Anne Reino oli aastatel 2002–2019 Tartu Ülikooli teadur ning 2008–2014 organisatsioonikäitumise, organisatsioonikultuuri ja ärieetika lektor. Alates 2014. aastast on ta Tartu Ülikooli juhtimise dotsent ning 2019. aastast majandusteaduskonna asejuhataja õppe alal. 

Lisaks on Reino Tartu Ülikooli majandusteaduskonna toimetiste seeria toimetaja ja majandusteaduskonna nõukogu liige.

## Teadustöö

Tema peamised uurimisteemad on organisatsioonikultuur, organisatsiooni väärtused, ärieetika ja organisatsiooni innovatiivsus. Reino on toimetanud ja retsenseerinud rahvusvahelisi artikleid ja kogumikke. 

Ta on üliõpilaskorporatsiooni Amicitia vilistlaskogu liige. Alates 2010. aastast on ta ajakirjade EBS Review ja Baltic Journal of Management retsensent ning alates 2016. aastast ajakirja Akadeemiake toimetuskolleegiumi liige.  2020. aastast kuulub ta vabaühendusse Korruptsioonivaba Eesti. 

## Tunnustus
* 2007 Erich Rannu perekonna stipendium, Tartu Ülikooli Sihtasutus
* 2010 Voldemar Jaanbergi stipendium, Tartu Ülikooli Sihtasutus
* 2010 Üliõpilaste riiklik teadustööde konkurss, 2. koht sotsiaalteaduste ja kultuuri valdkonnas doktoritööde kategoorias
* 2012 Tartu Raefondi preemia 
* 2014 Tartu Ülikooli majandusteaduskonna parim õppejõud  
* 2018 Tartu Ülikooli majandusteaduskonna preemia õpetamiskvaliteedi eest (teaduskonna tunnustus)  

* 2025 Tartu Ülikooli aumärk

## Viited

## Välislingid
* Anne Reino Google Scholari veebileht
* Anne Reino ResearchGate'i veebileht
Kord (riie)

**Kord** (inglise keeles *Bedford cord*) on pealtnäha velvetiga sarnanev, pikisuunaliste püstvagudega väga vastupidav kangas, millest tehakse pealisrõivaid ja mida kasutatakse mööblikangana. Kordkangal on üks lõim, kuid kaks kude; lisakoelõng vahetab korrapäraselt kohta põhikoelõngaga, tagaküljel jooksevad lõngad kõrgtriibu alt läbi.

## Omadused
Erinevalt velvetist pole triibud karustusest, vaid on sisse kootud. Algselt kooti kordkangast kammvillast, tänapäeval enamasti puuvillast või puuvilla ja tehiskiu, näiteks polüesterkiu segust.

## Viited
Kyle Larson

**Kyle Miyata Larson** (sündinud 31. juulil 1992 Sacramentos) on Ameerika Ühendriikide elukutseline võidusõitja. 

Ta on kahekordne NASCAR Cup Series meister (2021, 2025) ning üks andekamaid ja edukamaid sõitjaid oma põlvkonnas.

Larson sündis Sacramento linnas, kuid kasvas üles Elk Grove'is, Californias. Enne professionaalsesse NASCARi jõudmist võistles Larson edukalt erinevates sarjades, sealhulgas NASCAR K&N Pro Series Eastis, kus ta teenis 2012. aastal meistritiitli. 

Larson tegi oma Cup Series debüüdi 2014. aastal Chip Ganassi Racingus, sõites Chevrolet'ga. Tema meeskonnaga liitumise ajal saavutas ta 2014. aastal üheksa võitu, kuid töösuhe lõpetati 2020. aasta aprillis pärast rassistlike kommentaaride tegemist virtuaalses võidusõidus. Pärast ajutist karistust naasis Larson 2021. aastal Hendrick Motorsportsi. Alates sellest ajast on ta võitnud mitmeid suuri võistlusi, sealhulgas 2021. aasta Coca-Cola 600, 2023. aasta Southern 500 ja 2024. aasta Brickyard 400. 2025. aastal saavutas Larson oma teise NASCAR Cup Series meistritiitli, võites Phoenix Racewayl toimunud finaalis Denny Hamlinit. 

## Viide

## Välislingid
*Sportlase koduleht
Mervi Raudsaar

**Mervi Raudsaar** (sündinud 8. jaanuaril 1975) on eesti sotsioloog ja majandusteadlane.

Tema peamised uurimisteemad on ettevõtlus, ettevõtlusõpe ja -metoodika, kolmas sektor, sotsiaalne ettevõtlus, Eesti diasporaa ning noorsootöö.

## Haridustee

Raudsaar lõpetas 1997. aastal Tartu Ülikooli sotsiaaltöö bakalaureuseõppe ning 2004. aastal sealsamas sotsiaaltöö ja -poliitika magistriõppe.

2016. aastal kaitses ta Tartu Ülikoolis sotsioloogia doktoriväitekirja "Developments of social entrepreneurship in Estonia" ("Sotsiaalse ettevõtluse arengud Eestis", juhendajad Tõnis Mets ja Judit Strömpl).

## Töökäik
Mervi Raudsaar oli aastatel 1997–2000 raamatukaupluse Krisostomus tegevjuht ning 2002–2007 Tartu Teoloogia Akadeemia teadussekretär ja noorsootöö lektor.

2007. aastal oli ta Tartu Ülikooli ettevõtluskeskuse spetsialist, 2007–2011 projekti koordinaator. 2010–2013 oli ta Tartu Ülikooli ettevõtluskeskuse ettevõtluse assistent ja 2013–2014 nooremteadur.

M. Raudsaar oli Tartu Ülikooli majandusteaduskonna õppetooli juhataja 2014–2016. Alates 2013. aastast on ta ettevõtluse lektor, 2014. aastast majandusteaduskonna peaspetsialist ja 2017. aastast ettevõtluse dotsent. 2020. aasta veebruarist on ta ettevõtluse õppetooli juhataja.

Raudsaar on ka ettevõtja ning tegutseb koolitajana ettevõtluse ja äriplaanide alal.

### Teadusorganisatsiooniline tegevus

Mervi Raudsaar on osalenud rahvusvahelistes võrgustikes Eesti sotsiaalse ettevõtluse eksperdina. Need võrgustikud on näiteks OECD, Nordic NoE: Social entrepreneurship Network ja EMPOWER-SE (Empowering the next generation of social enterprise scholars) Network.

## Viited

## Välislingid
* Mervi Raudsaar Google Scholaris
* Mervi Raudsaar ResearchGate'is
Franz (Pommeri)

**Franz** (24. märts 1577 - 27. november 1620) oli Pommeri-Stettini hertsog ja Kammini piiskop.

## Elu

Franz oli hertsog Bogislaw XIII ja selle naise Clara poeg. Isa õhutusel sai ta parima võimaliku hariduse. Ta näitas juba varases nooruses, et tema huvid kalduvad rüütellikkuse ja sõjaasjanduse poole. Tema plaanid minna Saksi õukonda nurjas aga Johann Friedrich, kes tõi ta Kammini piiskopkonda. 1592. aastal määrati ta piiskopkonna koadjuutoriks; 1593. aastal osales ta üleriigilisel sinodil. 1594. aastal tegi ta reisi Viini ja Ungarisse. Ta võttis osa Esztergomi kindluse piiramisest Matthiase käe all, kellest hiljem sai Austria ertshertsog. Ta läks 1596. aastal Itaaliasse ja tuli siis Pommerisse tagasi.

Pärast seda, kui onu Kasimir 1602. aastal Kammini piiskopi kohalt tagasi astus, valiti Franz hoolikalt ettemääratud valimistel järgmiseks piiskopiks. Tema residents oli Köslin (nüüd *Koszalin*), kus ta lasi lossi vastavalt varustada.

Kui Rootsi kuningas talle 1604. aastal Rootsi-Poola sõjas 3000 jalamehe ja 1000 ratsamehe juhtimist pakkus, pidi ta Pommeri erapooletust silmas pidades keelduma.

1607. aastal tegi ta uue reisi. See viis ta kõigepealt Prahasse ning sealt Šveitsi ja Prantsusmaa kaudu Hispaania piirile. Ta tuli tagasi Inglismaa, Šotimaa ja Madalmaade kaudu. Oma piiskopkonna piiride turvamiseks rajas ta 1614. aastal väikese sõjaväe. Pärast oma venna Philipp II surma pärijateta 1618. aastal järgnes Franz talle kui Pommeri-Stettini valitseja. Kammini piiskopkond läks tema vennale Ulrichile.

Tema pingutused Pommeri kaitsevõime tugevdamiseks olid seisuste vastuseisu tõttu suuresti edutud. Nad lükkasid tagasi tema nõude Stettini arsenali varustamiseks relvade ja varustusega ning keeldusid ka Pützerlinis 1619. aasta novembris väljakuulutatud kontrollist.

Ta ei jaganud oma eelkäija Philipp II huvi teaduse vastu. Geograafia või rahvusliku ajaloo projektid nagu Valentin von Wintheri *Pomeranographia*, leidsid Franzi poolt vähe toetust. Ta pühendus intensiivselt valitsuse ja Stettini linna asjadele. Tema allkirja nõudvaid dokumente kontrolliti alati põhjalikult. Oma lahkuse ja heatahtlikkuse tõttu alamatega suhtlemisel oli ta elanike seas väga populaarne.

Hertsog Franzi valitsemisajal süüdistati 80-aastast nunna Sidonia von Borcket Marienfließi kloostrist nõidumises. Teda süüdistati hertsogite Philipp II ja Georg II varase surma põhjustamises ning hertsog Bogislaw XIII teiste poegade lastetuks jäämises. Ta leiti süüdi olevat ja hukati. Kolm kuud hiljem jäi hertsog Franz haigeks. Ta oli hommikul veel terve, jäi pärastlõunal haigeks ja suri mõni päev hiljem.

1610. aastal abiellus hertsog Franz Saksi kuurvürsti Christian I tütre Sophiega. Abielu jäi lastetuks.
Klokee

**Klokee** (prantsuse sõnast *cloqué* 'vill', 'villistuma') on topeltkangaste hulka kuuluv reljeefse pinnaga efektkangas, milles alus- ja pealiskangas on ühendatud mustrit pidi.

Klokee kudumisel kasutatakse kaht lõime ja kaht kude ning efekt saavutatakse erinevate omadustega materjalide abil: näiteks kasutatakse ühes lõngasüsteemis tiheda keeruga krepplõnga ja teises siledat sünteetilist lõnga, selline klokee on liigitatud ka kreppkangaste hulka; või saavutatakse efekt kokkutõmbuva ja mittekokkutõmbuva materjali kasutamisel ja kanga hilisemal töötlemisel veeauruga.

## Omadused
Klokee alumine kangas on siledatest niitidest, selle kohal moodustab krepplõngast kootud pealiskangas krepplõnga omaduste tõttu villi meenutavaid kummis kuplasid. Kangast kasutatakse selle efektse struktuuri tõttu õhtukleitide ja bleisrite õmblemiseks. Klokeed ei tohi triikida, aga kui see on siiski vajalik, triigitakse kangast vaid kerge kuumusega pahemalt poolt.

Kudumisviisi ja materjali järgi liigitatakse klokeekangad kolme rühma:
* tõeline klokee on kootud kahest lõimest ja kahest koest, kusjuures üks koelõng on sile ja teine krepplõngast;
* poolklokee, milles on ainult üks lõim, kuid kaks koelõnga (sile ja krepplõng);
* klokee, milles on kudumisel kasutatud kokkutõmbuvat ja mittekokkutõmbuvat sünteetilist materjali, klokee-efekt saavutatakse valmiskootud kanga viimistlemisel.

## Vaata ka
* klokeerimine

## Viited
Klokeerimine

**Klokeerimine** on tekstiili viimistlemise protsess, mille puhul töödeldakse kangast kemikaalidega ja saavutatakse kanga reljeefne või kortsuline pind. Efekt tekib kanga kokkutõmbumisel kemikaalide mõjul. Pärast viimistlust kangas neutraliseeritakse pesemise teel, kusjuures pesujäägid vajavad enne vee ringlusse laskmist töötlemist.

## Meetodid
Puuvillkanga osalisel ületrükkimisel naatriumhüdroksiidi lahusega tõmbub kangas kokku ja muutub tihkemaks kohtades, kuhu lahus satub, kuid trükkimata pind tõmbub kortsuliseks. Töötlemata pinnad tõmbuvad kortsu. Nii toodetakse triibulist puuvillast kortsuriiet. Värvitud kanga puhul võib töödeldud pinnal tekkida mõningane värvimuutus. 

Sünteetiliste kangaste, nagu nailon- või polüesterkanga kortsutatud pind saavutatakse, kui pinda osaliselt lahustatakse, näiteks fenooliga trükkimisel tekib kangale osaliselt lahustunud või pundunud struktuurne pind, mis kuivades tõmbub kortsu.

Klokeeritud kangaid tavaliselt ei triigita.

## Viited
Yvan Goll

**Yvan Goll** (pseudonüümid: *Iwan Goll*, *Ivan Goll*, *Iwan Lassang*; sündinud **Isaac Lang**; 29. märts 1891 Sankt Didel, Elsass, Saksamaa – 27. veebruar 1950 Neuilly-sur-Seine, Pariis, Prantsusmaa) oli saksa, prantsuse ja inglise keeles kirjutanud juudi luuletaja ja tõlkija, abielus Claire Golliga. Ta oli seotud ekspressionismi ja sürrealismiga ning arendas oma elu lõpu poole välja uue kirjandusvoolu, mida nimetas reismiks. Goll alustas kirjanduslikku tegevust Saksamaal, siirdus pärast esimest maailmasõda Prantsusmaale, viibis aastatel 1939–1947 eksiilis Ameerika Ühendriikides ning naasis seejärel Prantsusmaale. Aastal 1945 diagnoositi tal leukeemia, millesse ta ka suri.

## Teosed

*1912: "Lothringische Volkslieder"
*1914: "Der Panama-Kanal"
*1919: "Die Unterwelt"
*1922: "Methusalem oder Der ewige Bürger" (näidend)
*1927: "Die Eurokokke" (proosateos)
*1927: "Le Microbe de l'Or" (proosateos)
*1946: "Fruit from Saturn"
*1949: "Le Char triomphal de l'Antimoine"
*1951: "Traumkraut"
*1951: "Les Cercles Magiques"
*1954: "Neila. Abendgesang"

## Teosed eesti keeles

*1920: "Valik saksa uuemast lüürikast" (koostanud ja tõlkinud Marie Under, 6 luuletust)
*1976: "Peegelmaastikud. Luuletõlkeid" (luuletus "Vetelang", tõlkinud Ain Kaalep)
*1981: "Teosed 3. Tõlkeluulet" (luuletus "Sõja algus", tõlkinud Debora Vaarandi)
*Looming 12, 1991 (luuletus "Hiiobi õst", tõlkinud Aadu Hurt)
*1997: "Saksa lembelüürika" (luuletus "Olen sulle nii lähedal", tõlkinud Valev Mirtem)
*1999: "Eurokokid" (tõlkinud Aadu Hurt)
*Vikerkaar 7/8, 2020 (luuletus "Tuumaeleegia", tõlkinud Aadu Hurt)

## Välislingid

*Luuletus "Hiiobi õst"
*Luuletus "Tuumaeleegia"
Milanees

**Milanees** on looduslikust siidist või tehissiidist õhuke trikotaaž, kuulub lõimetrikoode hulka. Kanga pahemal poolel moodustasid silmuspostide lõngad diagonaaljoonelise pinna. Milaneesi kasutati 20. sajandi algul ja keskel kleitide ning peenema pesu õmblemiseks. Nimetus on kangale antud Milano järgi, on tänapäeval praktiliselt käibelt kadunud. 

## Viited
Tartu Ülikooli genoomika instituut

**Tartu Ülikooli genoomika instituut** on teadus- ja õppeasutus (instituut) Tartu Ülikooli loodus- ja täppisteaduste valdkonnas. 

Genoomikainstituut moodustati 1. jaanuaril 2018, kui Eesti geenivaramu ja Tartu Ülikooliga liideti Eesti Biokeskus. Instituut oli algul valdkonnaväline üksus, kuid 1. jaanuarist 2021 kuulub instituut loodus- ja täppisteaduste valdkonda. Instituudi direktor on Mait Metspalu.

Asutuse põhiülesanne on teha genoomikauuringutel põhinevaid transdistsiplinaarseid alus- ja rakendusuuringuid ning õppetööd ja täita geenivaramu vastutava töötleja ülesandeid. Lisaks on instituut Eesti geenivaramu pidaja ja arendaja ning osutab tuumiklaboris genoomikaalaseid laboriteenuseid.

## Välislingid
* Koduleht
Venemaa keisririigi teedeministrite loend

**Venemaa keisririigi teedeministrite loend** on loetelu Venemaa Keisririigi Teedeministeeriumi juhtidest alates ministeeriumi loomisest 1865. aastal kuni 1917. aasta Veebruarirevolutsioonini. 

## Vaata ka
*Venemaa Keisririigi Teedeministeerium
Jimmie Johnson

**Jimmie Kenneth Johnson** (sündinud 17. septembril 1975 El Cajonis California osariigis) on Ameerika Ühendriikide elukutseline autosportlane.

Johnson osales NASCAR-i karikasarjas hooajal 2002–2020 Hendrick Motorsportsi meeskonnaga. Selle sarja meistriks tuli ta seitse korda: 2006, 2007, 2008, 2009, 2010, 2013 ja 2016 (sama palju on karikasarjas võitnud ainult Richard Petty ja Dale Earnhardt).

2021. aastal kolib Johnson IndyCari, et liituda Chip Ganassi Racingu meeskonnaga.

## Viide

## Välislingid

*Ametlik koduleht
Mihhail Žvanetski

**Mihhail Žvanetski** (vene keeles *Михаил Михайлович Жванецкий*, tegelik isanimi *Маньевич*; 6. märts 1934 Odessa – 6. november 2020 Moskva) oli vene kirjanik, satiirik, humorist ja näitleja.

Ta sai tuntuks ühiskonnakriitiliste, satiiri ja huumori piiril kirjutatud aforismisarnaste monoloogide ja lühijuttudega argieluteemadel.

Žvanetski sündis 1934. aastal Odessas arstide perekonnas. Juba üliõpilasena alustas ta miniatuuride ja monoloogide kirjutamist üliõpilasteatrile, kus ta sageli need ka ise ette kandis. Oma tööelu alustas ta inseneri- ja projekteerimisbüroos, kuid õige pea keskendus ta ainult humoreskide ja aforismide kirjutamisele.

1963. aastal tutvus ta teatri- ja filminäitleja Arkadi Raikiniga, kes võttis Žvanetski kirjatööd oma Miniatuuriteatri repertuaari ja kutsus ta järgmisel aastal juhtima teatri kirjandusosakonda. Peagi järgnesid sooloesinemised Odessa filharmoonias ja Ermitaaži teatris Moskvas. 1990. aastal avas Žvanetski Odessa kodanikele mõeldud maailmaklubi. Ta oli ka enda loodud Moskva Miniatuuriteatri kunstiline juht ja paar viimast aastakümmet seotud mitme telesaatega Venemaa telekanalites RTR ja Russia-1.

Žvanetski on külastanud ka Eestit. 2014. aastal esines ta Tallinnas Nokia Kontserdimajas ja 2019. aastal Tartu kirjandusfestivalil Prima Vista.

Alates 1990. aastast surmani oli ta ülemaailmse odessiitide klubi president.. 
Odessas on tema järgi nimetatud ka bulvar. 

Žvanetski maeti 9. novembril 2020 Moskva Novodevitšje kalmistule näitlejate ja lavastajate Galina Voltšeki ja Mark Zahharovi kõrvale. Koroonapandeemia tõttu toimus hüvastijätt kinnises režiimis.

## Tunnustus
* 1994 – Rahvaste Sõpruse orden 
* 1994 – Arkadi Raikini karikas 
* 1997 – Odessa aukodanik 
* 1999 – Ukraina rahvakunstnik 
* 2001 – Venemaa Föderatsiooni teeneline kunstitegelane 
* 2009 – orden "Teenete eest Isamaa ees", 4. järk 
* 2012 – Venemaa Föderatsiooni rahvakunstnik 
* 2019 – orden "Teenete eest Isamaa ees", 3. järk 

## Viited
Ektoderm

**Ektoderm** on embrüo varase arengu käigus moodustunud kolmest primaarsest lootelehest kõige välimine looteleht. Teisteks lootelehtedeks on mesoderm (keskmine kiht) ja endoderm (sisemine kiht). 

Ektodermi diferentseerumise käigus moodustuvad teatud tüüpi epiteelkoed, näiteks naha välimine kiht ehk epidermis, aga ka närvisüsteem (seljaaju, perifeersed närvid ja aju). Ektodermist moodustuvad ka suu, päraku, ninasõõrmete, higinäärmete, juuste ja küünte pindmised kihid. Teised epiteliaalsed struktuurid moodustuvad endodermist.

Selgroogsete ektoderm koosneb neljast osast: välimine ektoderm, mida tuntakse ka pinnaektodermina, neuraalplaat, neuraalhari ja ektodermaalsed plakoodid. Neuraalplaat ja neuraalhari on tuntud neuroektodermina.

## Viited
Hobuste alfaherpesviirus 3

**Hobuste alfaherpesviirus 3** ehk valdavalt edasikanduv ja nakkav hobuste haigus. Hobuste alfaherpesviirus kuulub *[[herpesviridae]]* ja varitselloviiruse perekonda. Hobuste herpeseviirus 3 on suguorganite ekseemi (ECE) põhjustaja, mis levib kogu maailmas ning erineb antigeneetiliselt, geneetiliselt ja patoloogiliselt teistest hobuslaste herpesviirustest.  

## Sümptomid
Hobuste herpeseviirus on akuutne, sümptomid võivad olla vistrikud, villid, mädapaised/villid ja ka haavandid peenisel ja eesnahal isasloomadel. Märadel võib samasuguseid tunnuseid esineda vaginaalsel limaskestal ja anaalpiirkonnas. Hingamisteedel, huultel ja limaskestal on aeg-ajalt täheldatud patoloogilisi kahjustusi, mis on põhjustatud nakatunud nakkuselevitajate ja iatogreense leviku kaudu. Paljud nakkuslikud juhtumid on kerged või kliiniliste tunnusteta. EHV-3 ei põhjusta vireemiat ega looduslikes tingimustes tiinetel loomadel aborti. Piirdub nina, limaskestade ja vaginaalpiirkonna epiteeli nakkusega, Viirus ei riku basaalmembraani ega immuunrakke.

## Ravi ja ennetamine
Viirus võib teiste hobusteni jõuda ka kaudselt, inimeste või esemete kaudu. Viirus püsib välismaailmas (sh riietel, heinaharkidel, koerakarvadel jne) nakkavana enamasti nädala. Mitte kõik viirust eritavad ja teistele hobustele nakkusohtlikud hobused ei ole kliiniliselt haiged. Parim viis EHV-3 ennetamiseks on jälgida loomade kliinilisi tunnuseid, kahtluse korral hoiduda lähikontaktist loomadega, isoleerida haiged loomad ning vältida hobuste omavahelist seksuaalkontakti. Herpesviirused suudavad ennast peremeesorganismi immuunsüsteemi eest edukalt peita. Selle viiruse
oskus on püsida latentselt (st peidus, mitte aktiivselt) ja seega ka peremeesorganismile märkamatult teatud rakkudes, on taganud haiguse laialdase leviku ja teeb tema täieliku kõrvaldamise võimatuks. Kahjuks on ka hobust vaktsineerides keeruline saavutada pikaajalist ja täielikku immuunsust. Vaktsineerimise peamine eesmärk on vähendada haige hobuse poolt eritatava viiruse kogust. Sekundaarsete infektsioonkahjustuste vältimiseks tuleks paranemisprotsessiks määrida kahjustunud kohtadele antibiootikumiga salvi. Samuti on oluline loomade käsitlemisel kasutada ühekordseid kindaid ja kaitsevahendeid, kuna haigus võib nakkuda ka saastunud pindade kaudu.

## Viited
Mazew

**Mazew** on küla Poolas Łódźi vojevoodkonnas Łęczyca maakonnas Daszyna vallas. Mazew asub Łęczycast umbes 14 km põhjaloodes.

Mazew sai linnaõigused 1416. aastal, kuid kaotas need enne 1500. aastat. Teist korda sai Mazew linnaõigused 1523. aastal, aga kaotas need enne 1530. aastat.

## Viited
Demetrius (Rudjuk)

**Demetrius** (ukraina keeles Димитрій *Dõmõtri*; kodanikunimi Вадим Миколайович Рудюк *Vadõm Mõkolajovõtš Rudjuk*; sündinud 13. novembril 1971 Krõvorudkas Krassõlivi rajoonis Hmelnõtskõi oblastis) on Ukraina Õigeusu Kiriku Lvivi ja Sokali metropoliit.

## Töökäik
Alustas teenistust vaimulikuna Kiievi Patriarhaadi Ukraina Õigeusu Kirikus.

 

## Vaata ka
*Ukraina Õigeusu Kiriku piiskop
Daniel (Ciobotea)

**Daniel** (kodanikunimega Dan Ilie Ciobotea, sündinud 22. juulil 1951) on Rumeenia Õigeusu Kiriku patriarh.
Eesti Apostliku Õigeusu Kiriku administraator

**Eesti Apostliku Õigeusu Kiriku administraator** oli pärast metropoliit Aleksandri surma 1953. aastal ülempreester Aleksander Jürissoni omandatud mittekanooniline tiitel.

Metropoliit Aleksander, kes oli juhtinud Eesti Apostlik-Õigeusu Kirikut kodumaal ja alates 1944. aastast paguluses, suri 18. oktoobril 1953 Stockholmis.

26. oktoobril 1953, päev pärast metropoliit Aleksandri matust, teatas Aleksander Jürisson New Yorgist, et metropoliit Aleksandri salajase otsusega 30. aprillist 1953 on ta nimetatud Eesti Apostliku Õigeusu Kiriku administraatoriks ja asub oma ülesannete täitmisele 29. oktoobril.

Stockholmis tegutseva Sinodi hinnangul ei olnud metropoliidi otsus kirikuõigusega kooskõlas, kuna mistahes volitus saab kehtida ainult volitaja eluajal. "Kirik ei ole mitte kirikupea isiklik varandus, mille valitsemist ta saaks oma suva kohaselt edasi anda, ja pealegi veel salaja." 27. oktoobril 1953 otsustas Sinod jätkata kirikuvalitsuse ülesannete täitmist ja võtta ajutiselt oma peale ka kirikupea administratiivala ülesanded.

3. detsembril 1953 nimetas Konstantinoopoli patriarh Eesti Apostlik-Õigeusu Kiriku hooldajaks (*[[locum tenens]]*) Lääne- ning Kesk-Euroopa eksarhi, Thyateira peapiiskopi Athenagorase. Peapiiskopi esindaja, arhimandriit Jaakobuse ja Sinodi vahel sõlmiti 13. veebruaril 1954 kokkulepe, milles Sinod tunnistas peapiiskop Athenagorase Eesti Apostlik-Õigeusu Kiriku metropoliidi ajutiseks asetäitjaks, Sinod jätkas tegevust peapiiskopi kõrval. See kokkulepe kinnitati peapiiskop Athenagorase poolt 8. märtsil 1954.

Aleksander Jürisson jätkas tegevust administraatorina, rõhutades, et ta on ametisse nimetatud kogu Eesti Apostlik-Õigeusu Kirikule, ka okupeeritud Eestis asuvale, mitte ainult selle paguluses olevale osale, nagu peapiiskop Athenagoras. Nii kutsus ta 11. septembril 1954 kokku ajutise nõuandva kogu ja tagandas 27. detsembril 1954 New Yorgi koguduse juhatuse.

Vaimulikkude ja koguduste deklaratsioonis 16. jaanuarist 1955 on öeldud, et ülempreester Aleksander Jürisson ei oma administraatori tunnustust Konstantinoopoli patriarhilt, metropoliidi asetäitjalt (*[[locum tenens]]*'ilt) ega vaimulikelt ja kogudustelt, sest preester-administraatori funktsioone ei ole kiriku põhimääruses ette nähtud.

14. oktoobril 1956 pühitseti Jüri Välbe Stockholmis Eesti Apostlik-Õigeusu Kiriku piiskopiks Ravenna piiskopi ametinimetusega.

## Kirjandus
*N. Hindo. Eesti Apostliku Õigeusu Kiriku valitsemise õiguslikud alused ning seaduslik kord ja arvulised andmed ning isikuline koosseis paguluses. Jumala Abiga, 6. juuni 1954, nr. 2, lk. 5-12. 
*N. Hindo. Administraatori küsimus Eesti Apostlikus Õigeusu Kirikus. Jumala Abiga, 24. detsember 1954, nr. 5, lk. 26-30. 
*N. Hindo. Usulisi ja organisatsioonilisi aluseid ning seisukohti seoses piiskop Jüri pühitsemisega ja ametisse astumisega. Jumala Abiga, nr. 31, 21. aprill 1957, lk. 29-35.
Aleksei Bobrinski

**Aleksei Bobrinski** oli mitme Bobrinski aadlisuguvõsa liikme nimi:
*Krahv Aleksei Grigorjevitš Bobrinski (1762−1813), kindralmajor
*Krahv Aleksei Aleksejevitš Bobrinski (1800−1868), salanõunik, põllumees
*Krahv Aleksei Pavlovitš Bobrinski (1826−1894), kindralleitnant, Venemaa teedminister
*Krahv Aleksei Aleksandrovitš Bobrinski (1852−1927), tõeline riiginõunik, Venemaa põllumajandusminister
Eesti riigivõlad 1. jaanuaril 1940

### Sisevõlad ja vahetusraha
#### Sisevõlad
*Eesti Vabariigi 1920. a. võidulaen (RT 1920, 8/9, 31): Kr. **38.372.--**
*Eesti Vabariigi Riigikassa ja Majandusministeeriumi Rahandusosakonna pantkirjad riikliku maatagavara loomiseks võõrandatud maade eest tasu maksmiseks (RT 196, 6, 23 ja 1934, 74, 627): Kr. **2.468.415.32**
*Majandusministeeriumi Rahandusosakonna 4% võlakirjad (RT 1935, 88, 732): Kr. **1.100.000.--**
*Majandusministeeriumi Rahandusosakonna intressita 0,5%, 2%, 3,5% ja 4% võlakirjad (RT 1927, 105, 83; 1930, 58, 393 ja 1934, 77, 642): Kr. **1.253.500.--**
*Majandusministeeriumi intressita ja 4% võlakohustused (RT 1938, 37, 333): Kr. **2.408.113.14**
*Majandusministeeriumi Rahandusosakonna 5% võlakirjad (RT 1938, 39, 354): Kr. **1.395.000.--**

:Sisevõlad: Kr. **8.663.400.46**

#### Vahetusraha
*Eesti Vabariigi vahetusraha emissioon (RT 1927, 48, 42 ja 1933, 30, 208): Kr. **6.564.000.08**

:Sisevõlad ja vahetusraha: Kr. **15.227.400.54**

### Välisvõlad
#### Sõjavõlad
*Ameerika Ühendriikide Valitsusele toitlusvõlg (algsumma $ 13.830.000.--; RT 1926, 36, 70): Kr. **69.651.234.44** ($ 16.466.012.87)
*Briti Valitsusele:
**toitlusvõlg (algsumma £ 251.000.--.--; RT 1918, 3 ja 4): Kr. **3.763.205.45** (£ 218.156.16.09)
**sõjavarustusvõlg (algsumma £ 817.740.08.03; RT 1925, 197/198, 136): Kr. **14.410.971.64** (£ 835.418.12.11)

:Sõjavõlad: Kr. 87.825.411.53

#### Riigimajanduse tervendamise võlad
*Eesti Vabariigi (panga- ja rahareformi) 1927. a. 7% välisvõlg (RT 1927 58, 69):
**Ameerika Ühendriikides realiseeritud osa (algsumma $ 4.000.000.--): Kr. **14.126.085.--** ($ 3.339.500.--)
**Britis ja Hollandis realiseeritud osa (algsumma £ 700.000.--.--): Kr. **10.156.800.--** (£ 588.800.--.--)
*Rootsi firmale "Svenska Tändsticks Aktiebolaget" võlg tulitikumonopoli andmisel (algsumma 7.600.000.--; RT 1928, 97, 587): Kr. **6.833.916.12** (Rkr. 6.799.916.54)

:Riigimajanduse tervendamise võlad: Kr. **31.116.801.12**

:Välisvõlad: Kr. **118.842.212.65**

:Riigi võlad: Kr. **134.169.613.19**

## Allikas
*http://www.ra.ee/dgs/_purl.php?shc=ERA.31.2.887:147
Televisión Nacional de Chile

**Televisión Nacional de Chile (TVN)** on Tšiili osariigi omanduses olev Tšiili telekanal. See alustas tegevust 18. septembril 1969.
Venemaa Keisririigi Posti- ja Telegraafiministeerium

**Venemaa Keisririigi Posti- ja Telegraafiministeerium** (vene keeles *Министерство почт и телеграфов Российской империи*) oli Venemaa keisririigi keskvalitsusasutus aastatel 1865−1868 ja 1880−1881, mille pädevusse kuulusid postindus ja telegraafside.

## Ajalugu
Ministeeriumi eelkäijaks oli 1819. aastal asutatud Venemaa siseministeeriumi koosseisu kuulunud postidepartemang (*Почтовый департамент*). 1830. aastal eraldati see siseministeeriumist ja sellele anti ministeeriumi õigused. 1865. aasta 15. juunil moodustati viimase ja siseministeeriumi allüksuse telegraafiosakonna alusel posti- ja telegraafiministeerium. Juba kolme aasta pärast ministeerium kaotati ja reorganiseeriti posti- ja telegraafidepartemanguks, mis allus siseministeeriumile. Ministeerium taastati 1880. aasta 6. augustil, kuid ka seekord jäi selle eluiga lühikeseks. 16. märtsil 1881 reorganiseeriti see kaheks asutuseks, mis mõlemad allutati siseministeeriumile: postidepartemanguks ja telegraafidepartemanguks.

1884. aastal ühendati kaks departemangu siseministeeriumi posti- ja telegraafi peavalitsuseks (*Главное управление почт и телеграфов*), mis tegutses kuni Veebruarirevolutsioonini. Ministeeriumiks sai asutus taas Ajutise Valitsuse võimuperioodil.

## Posti- ja telegraafiminister

Ministeeriumi juhiks oli posti- ja telegraafiminister. Kokku oli neid ametis kolm.
Mega (telekanal)

**Mega** on Tšiili telekanal, mille omanik on Bethia Group ja Discovery Inc. See alustas tegevust 23. oktoobril 1990.
Chilevisión

**Chilevisión** on Tšiili telekanal, mille omanik on Paramount Global. See alustas tegevust 4. novembril 1960.
La Red

**La Red** on Tšiili telekanal, mille omanik on Albavisión. See alustas tegevust 12. mail 1991.

## Välislingid
*Koduleht
Telemundo

**Telemundo** on Ameerika Ühendriikide hispaaniakeelne telekanal, mille omanik on NBCUniversal. See alustas tegevust 1984. aastal.
Łopienno

**Łopienno** on küla Poolas Suur-Poola vojevoodkonnas Gniezno maakonnas Mieleszyni vallas. Łopienno asub Gnieznost umbes 20 km põhjaloodes.

Łopienno sai linnaõigused 1519. aastal, kuid kaotas need 1888. aastal.

## Viited
Torupilli Selver

**Torupilli Selver** on Selveri kaubandusketi kaubanduskeskus Torupilli asumis aadressil Vesivärava tänav 37.

Kaubanduskeskus avati 2002. aastal.
Erik IV Adraraha

**Erik IV Adraraha** (taani keeles *Erik Plovpenning*; u 1216 – 10. august 1250) oli Taani kuningas aastatel 1232–1241 koos isa Valdemar II-ga ja 1241–1250 iseseisvalt. 

Tema valitsusaega iseloomustasid konfliktid ja kodusõjad oma vendade (Schleswigi hertsogi Abeli (1218–1252), Christoffer I (1219–1259), Eestimaa hertsogi Knudi (u 1205 – 1260)) vastu ning vastuolud Rooma katoliku kirikuga, mille põhjuseks oli soov hoida enda kontrolli all kirikut ja kirikuvara Taanis.

## Suhted Eestiga
1240.–1241. aastani korraldasid Liivi ordu, Taani kuningas Valdemar II vasallid ja Tartu piiskopkond sõjaretki ida poole, vallutades ajutiselt Vadjamaa lääneosa ja Pihkva. 1243. aastal andis paavst Innocentius IV indulgentsi Liivimaale ja Preisimaale siirdunud Taani, Norra, Rootsi, Poola ristisõdijatele. 20. veebruaril 1245 andis paavst Innocentius IV indulgentsi neile Lundi peapiiskopkonna alamatele, kes lähevad ühe aasta jooksul Taani kuninga Erik IV alluvuses võitlema Eestimaa paganate vastu. Ta lubas 26. novembril 1247 Taani kuningal korraldada Eestimaa vastristitute kaitseks ristisõda, kuid see sõda jäi pidamata.

1248. aastal andis Taani kuningas ja Eestimaa hertsog Erik IV Tallinnale Lübecki linnaõiguse.

## Viited

## Välislingid
* Hans Olrik, Bidrag til belysning af Valdemarssönnernes tidsalder, Historisk Tidsskrift, Bind 6. række, 6 (1895 - 1897) 1 (taani keeles, loetav Google'i tõlkega)
Lisków

**Lisków** on küla Poolas Suur-Poola vojevoodkonnas Kaliszi maakonnas, Liskówi valla halduskeskus. Lisków asub Kaliszist umbes 23 km idakirdes.

Lisków sai linnaõigused enne 1458. aastat, kuid kaotas need enne 1600. aastat.

## Viited
Bogislaw XIV (Pommeri)

**Bogislaw XIV** (31. märts 1580 – 10. märts 1637) oli viimane Pommeri hertsog. Ta oli ka Kammini piiskopkonna luterlik administraator.

## Elulugu

Bogislaw sündis Barthis Pommeri dünastia liikmena. Ta oli hertsog Bogislaw XIII ja selle naise Clara kolmas poeg. Pärast isa surma 1606. aastal said tema ja ta noorem vend Georg II Rügenwalde (Darłowo) kaasvalitsejateks. Georg II suri 1617. aastal ja Bogislawist sai ainuvalitseja. 1620. aastal liidendati tema valdus Stettini hertsogkonnaga, mille ta päris pärast oma vanema venna Franzi surma. 1625. aasta alguses sai temast kogu Ees-Pommeri valitseja, kui suri viimane Wolgasti hertsog Philipp Julius, ja 19. veebruaril abiellus ta Schleswig-Holstein-Sonderburgi hertsogi Johann II tütre Elisabethiga (24. september 1580 – 21. detsember 1653).

Hoolimata püüdest vältida Kolmekümneaastasesse sõtta sattumist, oli Bogislaw Franzburgi kapitulatsiooniga sunnitud 1627. aastal lubama Albrecht von Wallensteini juhitud keisrivägedel kasutada oma territooriume baasina. Järjekorras sattusid tema maad sõtta, koos kõigi selle katastroofiliste tagajärgedega. 1630. aastatel püüdsid paljud kohalikud aadlikud tema võimu vähendada ja see probleem hõivas Bogislawi 1630. aastate alguses, põhjustades insuldi, mis jättis ta osaliselt halvatuks. 1634. aastal loobus ta troonist ilma selge järglaseta, mille tulemuseks oli põhiseaduslik võimuvõitlus tema sugulaste ja valitsusnõukogu vahel. Põhiseaduslikud küsimused lahendamata, ilma tunnustatud meessoost järglaseta ja praktiliselt kogu Pommeri Rootsi ja keisrivägede poolt okupeeritud, suri Bogislaw 1637. aastal. Pommeri kui hertsogkonna isikliku ja põhiseadusliku järgluse ning üldise tuleviku ümber käivad konfliktid ja probleemid olid nii tõsised ja keerukad, et nende tulemusel lükati Bogislawi surnukeha matmine peaaegu 20 aastaks edasi.

Järglus tema maadele oli peamiselt Brandenburgi kuurvürsti Georg Wilhelmi, kes oli pärija kahe perekonna vahelise 1464. aasta pakti kohaselt, ja tema õemehe Rootsi kuninga Gustav II Adolfi vahel, kes oli okupeerinud enamuse Pommerist 1629. aastal Kolmekümneaastasesse sõtta astudes. Bogislawi testamendi järgi, kui Pommeri dünastial puudub järglane, pidid tema maad minema Rootsile, mitte Brandenburg-Preisimaale. Nii Rootsi kui ka Brandenburg kasutasid ära mitte ainult oma positsiooni kõrgema sõjalise ja okupatsioonivõimuna, vaid ka pärimiskonflikte Pommeri dünastias endas. Seega, kui Vestfaali rahuga, mis sõja 1648. aastal lõpetas, otsustati territooriumi jaotamine, tükeldati Pommeri ning territooriumid jaotati Rootsi ja Brandenburgi vahel. See tähendab, et Vestfaali rahu tähistas Pommeri kui autonoomse poliitilise üksuse lõppu.

25. mail 1654, peaaegu seitse aastat pärast Pommeri iseseisvuse kaotamist ja alles pärast Bogislawi naise Elisabethi surma sai Bogislawi surnukeha lõpuks Stettinis puhata.
Stępuchowo

**Stępuchowo** on küla Poolas Suur-Poola vojevoodkonnas Wągrowieci maakonnas Damasławeki vallas.

Stępuchowol olid linnaõigused aastatel 1458–1523.

## Viited
Monstereophonic – Theaterror vs. Demonarchy

**"Monstereophonic – Theaterror vs. Demonarchy"** on Soome bändi Lordi stuudioalbum, mis ilmus 2016. aasta sügisel. 

## Lood plaadil
# "SCG8: One Message Waiting" - 1:10
# "Let’s Go Slaughter He-Man (I Wanna Be the Beast-Man in the Masters of the Universe)" - 4:30
# "Hug You Hardcore" - 3:40
# "Down with the Devil" - 4:29
# "Mary Is Dead" - 4:37
# "Sick Flick" - 4:00
# "None for One" - 4:15
# "SCG VIII: Opening Scene" - 1:22
# "Demonarchy" - 6:01
# "The Unholy Gathering" - 5:09
# "Heaven Sent Hell on Earth" - 5:43
# "And the Zombie Says" - 6:23
# "Break of Dawn" - 5:47
# "The Night the Monsters Died"	- 7:13

## Liikmed
* Mr. Lordi – vokalist
* Amen – kitarr
* Mana – trummid
* OX – basskitarr
* Hella – klahvpillid
Sexorcism

**"Sexorcism"** on Soome bändi Lordi stuudioalbum, mis ilmus 2018. aasta sügisel. 

## Lood plaadil
# "Sexorcism" - 6:52
# "Your Tongue's Got the Cat" - 4:45
# "Romeo Ate Juliet" - 4:21
# "Naked in My Cellar" - 4:45
# "The Beast Is Yet to Cum" - 4:50
# "Polterchrist" - 5:23
# "SCG9: The Documented Phenomenon" - 1:14
# "Slashion Model Girls" - 5:25
# "Rimskin Assassin" - 4:50
# "Hell Has Room (No Vacancy in Heaven)" - 5:04
# "Hot & Satanned" - 4:33
# "Sodomesticated Animal" - 4:23
# "Haunting Season" - 6:15

## Liikmed
* Mr. Lordi – vokalist
* Amen – kitarr
* Mana – trummid
* OX – basskitarr
* Hella – klahvpillid
Killection

**"Killection"** on Soome bändi Lordi stuudioalbum, mis ilmus 2020. aasta sügisel. 

## Lood plaadil
# "Radio SCG 10" - 1:23
# "Horror for Hire" - 3:22
# "Shake the Baby Silent" - 3:36
# "Like a Bee to the Honey" - 4:13
# "Apollyon" - 5:11
# "SCG10 The Last Hour" - 1:31
# "Blow My Fuse" - 3:31
# "I Dug a Hole in the Yard for You" - 4:11
# "Zombimbo" - 4:53
# "Up to No Good" - 3:58
# "SCG10 Demonic Semitones" - 1:20
# "Cutterfly" - 4:20
# "Evil" - 4:34
# "Scream Demon" - 4:38
# "SCG10 I Am Here" - 1:51

## Liikmed
* Mr. Lordi – vokalist
* Amen – kitarr
* Mana – trummid
* Hiisi – basskitarr
* Hella – klahvpillid
Wishmaster

**"Wishmaster"** on Soome bändi Nightwish stuudioalbum, mis ilmus 2000. aasta mais. 

## Lood
# "She Is My Sin" – 4:46
# "The Kinslayer" – 3:59
# "Come Cover Me" – 4:34
# "Wanderlust" – 4:50
# "Two for Tragedy" – 3:51
# "Wishmaster" – 4:23
# "Bare Grace Misery" – 3:39
# "Crownless" – 4:26
# "Deep Silent Complete" – 3:57
# "Dead Boy's Poem" – 6:47
# "FantasMic" – 8:18

## Koosseis
*Tarja Turunen – vokaal
*Tuomas Holopainen – klahvpillid
*Emppu Vuorinen – kitarr
*Sami Vänskä – bass
*Jukka Nevalainen – trummid
Century Child

**"Century Child"** on Soome bändi Nightwish stuudioalbum, mis ilmus 2002. aasta mais. 

## Lood
# "Bless the Child" – 6:12
# "End of All Hope" – 3:54
# "Dead to the World" – 4:19
# "Ever Dream" – 4:43
# "Slaying the Dreamer" – 4:31
# "Forever Yours" – 3:51
# "Ocean Soul" – 4:14
# "Feel for You" – 3:54
# "The Phantom of the Opera" (Andrew Lloyd Webber cover) – 4:09
# "Beauty of the Beast" – 10:22
Once (Nightwish album)

**"Once"** on Soome bändi Nightwish stuudioalbum, mis ilmus 2004. aasta juunis. 

## Lood plaadil
# "Dark Chest of Wonders" – 4:28
# "Wish I Had an Angel" – 4:03
# "Nemo" – 4:36
# "Planet Hell" – 4:39
# "Creek Mary's Blood" – 8:29
# "The Siren" – 4:45
# "Dead Gardens" – 4:26
# "Romanticide"	– 4:57
# "Ghost Love Score" – 10:00
# "Kuolema Tekee Taiteilijan" – 3:34
# "Higher Than Hope" – 5:35

## Koosseis
*Tarja Turunen – vokaal
*Tuomas Holopainen – klahvpillid
*Emppu Vuorinen – kitarr
*Marko Hietala – bass
*Jukka Nevalainen – trummid
Dark Passion Play

**"Dark Passion Play"** on Soome bändi Nightwish stuudioalbum, mis ilmus 2007. aasta septembris. 

## Lood plaadil
# "The Poet and the Pendulum" – 13:53
# "Bye Bye Beautiful" – 4:15
# "Amaranth" – 3:51
# "Cadence of Her Last Breath" – 4:15
# "Master Passion Greed" – 5:58
# "Eva" – 4:26
# "Sahara" – 5:46
# "Whoever Brings the Night" – 4:16
# "For the Heart I Once Had" – 3:56
# "The Islander" – 5:06
# "Last of the Wilds" – 5:41
# "7 Days to the Wolves" – 7:03
# "Meadows of Heaven" – 7:10

## Koosseis
*Anette Olzon – vokaal
*Tuomas Holopainen – klahvpillid, taustalaul
*Emppu Vuorinen – kitarr, akustiline kitarr
*Marko Hietala – bass, akustiline kitarr, vokaal
*Jukka Nevalainen – trummid
Imaginaerum

**"Imaginaerum"** on Soome bändi Nightwish stuudioalbum, mis ilmus 2011. aasta novembris. 

## Lood
# "Taikatalvi" – 2:35
# "Storytime" – 5:22
# "Ghost River" – 5:24
# "Slow, Love, Slow" – 5:50
# "I Want My Tears Back" – 5:07
# "Scaretale" – 7:32
# "Arabesque" – 2:52
# "Turn Loose the Mermaids" – 4:18
# "Rest Calm" – 6:59
# "The Crow, the Owl and the Dove" – 4:08
# "Last Ride of the Day" – 4:31
# "Song of Myself" – 13:30
# "Imaginaerum" – 6:18

## Koosseis
*Anette Olzon – vokaal
*Tuomas Holopainen – klahvpillid
*Emppu Vuorinen – kitarr
*Marko Hietala – bass, vokaal
*Jukka Nevalainen – trummid
Endless Forms Most Beautiful

**"Endless Forms Most Beautiful"** on Soome bändi Nightwish stuudioalbum, mis ilmus 2015. aasta märtsis. 

## Lood
# "Shudder Before the Beautiful" – 6:29
# "Weak Fantasy" – 5:23
# "Élan" – 4:45
# "Yours Is an Empty Hope" – 5:34
# "Our Decades in the Sun" – 6:37
# "My Walden" – 4:38
# "Endless Forms Most Beautiful" – 5:07
# "Edema Ruh" – 5:15
# "Alpenglow" – 4:45
# "The Eyes of Sharbat Gula" – 6:03
# "The Greatest Show on Earth" – 24:00

## Koosseis
*Floor Jansen – vokaal
*Tuomas Holopainen – klahvpillid
*Emppu Vuorinen – kitarr
*Marko Hietala – bass, vokaal (2, 4, 11), akustiline kitarr, taustalaul (1, 3, 5-9)
*Troy Donockley – Iiri torupill, bodhran, buzuki, vokaal (lood 6 ja 8), taustalaul (lood 3, 6, 8-10)
*Kai Hahto – trummid
Venemaa Keisririigi Keiserliku Õukonna ja Udellide Ministeerium

**Venemaa Keisririigi Keiserliku Õukonna ja Udellide Ministeerium** (vene keeles *Министерство императорского двора и уделов*), lühendatult ka **Venemaa Keisririigi Õukonnaministeerium** oli Venemaa keisririigi keskvalitsusasutus aastatel 1826−1917/1918. 

Selle pädevusse kuulusid keiserliku õukonnaga seotud asutused, kuid see täitis ka mitmeid teisi funktsioone. Aastatel 1852−1856 oli ministeerium ajutiselt jaotatud Keiserliku Õukonna Ministeeriumiks ja Udellide Ministeeriumiks.

## Ajalugu
Ministeerium asutati 1826. aasta 22. augustil. Sellega ühendati kõik varasemad keiserliku õukonna haldamisega seotud institutsioonid üheks asutuseks ja see hõlmas kõiki neid instantse, mis ei allunud valitseva senati või mõne teise kõrgema institutsiooni järelevalvele. 1852. aastal jagati ministeerium kaheks erinevaks valitsusasutuseks − Keiserliku Õukonna Ministeeriumiks ja Udellide Ministeeriumiks −, kuid endine korraldus taastati juba 1856. aastal.

Pärast Veebruarirevolutsiooni ja monarhia kaotamist minetas ministeerium oma mõtte. Kummatigi venis selle likvideerimine 1918. aasta alguseni.

## Struktuur
Ministeerium koosnes järgmistest institutsioonidest:
*Ministri nõukogu
*Üldosakonnad
*Eriosakonnad
*Keiserlike ja tsaari ordenite kaptiitel
*Udellide peavalitsus (1892−1917, departemang 1826−1892)
*Paleede peavalitsus (1883−1891)

**Üldosakonnad**
*Kantselei
*Tema Keiserliku Majesteedi kabinet
*Kontroll
*Kassa, millel olid kontorid Moskvas, Barnaulis ja Nertšinskis
*Üldarhiiv
*Meditsiiniinspektsioon

**Eriosakonnad**
*Õuemarssali osakonna valitsus
*Tseremooniate ekspeditsioon (1858−1917)
*Õukonna tallide osakond
*Keiserlik jahindus
*Õukonna vaimulikkond
*Õukonna laulukapell
*Õukonna muusikakoor
*Tema Keiserliku Majesteedi isiklikud raamatukogud
*Keiserlik Ermitaaž
*Keiserlike teatrite direktsioon
*Tema Keiserliku Majesteedi isiklike paleede valitsus
*Paleede valitsused (varem kontorid) Peterburis, Moskvas, Tsarskoje Seloos, Peterhofis, Gattšinas ja Varssavis
*Paleekomandandi valitsus (1905−1917)
*Pavlovski valitsus
*Keiserlik Kunstide Akadeemia
*Keiserlik arheoloogiakomisjon (1859−1917)
*Nende Keiserlike Kõrguste suurvürstide ja suurvürstinnade õukonnad
*Elektrotehnikaosakond
*Palee grenaderirood
*Łowiczi vürstkonna valitsus
*Tema Keiserliku Kõrguse Keisrinna kantselei

## Minister ja abiminister

Ministeeriumi juht oli minister, kes allus otse keisrile ja andis temale aru. Seda eriseisundit on põhjendatud sellega, et tema pädevus ei olnud üleriikliku iseloomuga, vaid puudutas eranditult keisrikoda. Ministri abiliseks oli abiminister (*помощник министра*), kelle ametikoht loodi 1893. aastal ja kellel olid aseministri (*товарищ министра*) õigused.

### Abiministrid 1893−1917

## Kirjandus
*Amburger, Erik. *Geschichte der Behördenorganisation Russlands von Peter dem Grossen bis 1917*. − Studien zur Geschichte Osteuropas. Bd X. Leiden: E. J. Brill, 1966 https://opacplus.bsb-muenchen.de/Vta2/bsb00108118/bsb:BV005050575?page=132.
Human. :II: Nature.

**"Human. :II: Nature."** on Soome bändi Nightwish stuudioalbum, mis ilmus 2020. aasta aprillis.

## Lood
### CD 1
# "Music" – 7:23
# "Noise" – 5:40
# "Shoemaker" – 5:19
# "Harvest" – 5:13
# "Pan"	– 5:18
# "How's the Heart?" – 5:02
# "Procession" – 5:31
# "Tribal" – 3:56
# "Endlessness"	– 7:11

### CD 2 – "All the Works of Nature Which Adorn the World"
# "Vista" – 3:59
# "The Blue" – 3:35
# "The Green" – 4:42
# "Moors" – 4:44
# "Aurorae" – 2:07
# "Quiet as the Snow" – 4:05
# "Anthropocene" – 3:05
# "Ad Astra" – 4:41

## Koosseis
*Floor Jansen – vokaal, taustalaul (lugu 4)
*Tuomas Holopainen – klahvpillid
*Emppu Vuorinen – kitarr
*Marko Hietala – bass, vokaal (lugu 9), akustiline kitarr, taustalaul
*Troy Donockley – Iiri torupill, bodhran, buzuki, digitaalne aerofon, kitarr, vokaal (lugu 4), taustalaul
*Kai Hahto – trummid
Panigródz

**Panigródz** on küla Poolas Suur-Poola vojevoodkonnas Wągrowieci maakonnas Gołańczi vallas. Panigródz asub Gołańczist umbes 7,5 km idakirdes ja Wągrowiecist ligikaudu 23 km kirdes.

Panigródz sai linnaõigused 1233. aastal, kuid kaotas need 1283. aastal.

## Viited
Alfred North Whitehead

**Alfred North Whitehead** (15. veebruar 1861 – 30. detsember 1947) oli inglise matemaatik ja filosoof.

Ta oli üks protsessifilosoofia arendajaid.

Koos Bertrand Russelliga kirjutas ta matemaatika aluste alase mõjuka teose "Principia Mathematica" (ilmus kolmes köites aastail 1910–1913),

## Vaata ka
*logitsism
*spekulatiivne filosoofia

## Välislingid
Greatest Lovesongs Vol. 666

**"Greatest Lovesongs Vol. 666"** on ansambli HIM stuudioalbum, mis ilmus 1997. aasta sügisel.

## Lood plaadil
# "For You (Intro)" - 4:00
# "Your Sweet Six Six Six" - 4:12
# "Wicked Game" - 3:54
# "The Heartless" - 4:03
# "Our Diabolikal Rapture" - 5:21
# "It's All Tears (Drown in This Love)" - 3:44
# "When Love and Death Embrace" - 6:08
# "The Beginning of the End" - 4:07
# "(Don't Fear) The Reaper" - 6:30
Parzynów

**Parzynów** on küla Poolas Suur-Poola vojevoodkonnas Ostrzeszówi maakonnas Kobyla Góra vallas.

Parzynówit on ürikutes esmamainitud 13. sajandi teisel poolel. Parzynów sai linnaõigused 1752. aastal. Linnaõigused olid Parzynówil kuni 1793. aastani.

## Viited
Mielżyn

**Mielżyn** (saksa keeles *Mieltschin*) on küla Poolas Suur-Poola vojevoodkonnas Gniezno maakonnas Witkowo vallas. Mielżyn asub Witkowost umbes 6 km lõunas ja Gnieznost ligikaudu 21 km lõunaedelas.

Mielżyn sai linnaõigused 1513. aastal, aga kaotas need 1717. aastal. Teist korda sai Mielżyn linnaõiguse 1764. aastal, ent kaotas need 1908. aastal.

## Viited
Trzebosz

**Trzebosz** (saksa keeles *Triebusch*) on küla Poolas Suur-Poola vojevoodkonnas Rawiczi maakonnas Bojanowo vallas. Trzebosz asub Bojanowost umbes 4 km lõunas ja Rawiczist ligikaudu 11 km loodes.

## Viited
Hundisõit

**Hundisõit** oli Eesti pärimuskultuuris talvine meelelahutus või jahipidamise viis, mida harrastasid peamiselt noored mehed. 

Hobuse taha rakendatud saani külge seati pikema köie või muu kinnituse otsa õlekott vmt või tükk toorest liha ning lasti sellel taliteed pidi järele lohiseda. Hundid võtsid lõhna järgi jälje üles ning asusid kihutavat hoburakendit jälitama. Vahel võis rakendit jälitada suurem hundikari. 

Hundisõitu peeti ohtlikuks, sest talvisel ajal võisid hundid olla väga näljased ning murda hobuse või vihale aetult rünnata ka inimesi.
Ķīburi

**Ķīburi** on küla (*skrajciems* – 'hajaküla') Lätis Lõuna-Kuramaa piirkonna Bārta vallas.

Küla asub valla loodeosas, merepinnast 20 meetri kõrgusel Ķīburi kraavi kaldal. Ķīburi jääb valla keskusest Bārtast 7,5, piirkonna keskusest Grobiņast 17 ja Riiast 223 kilomeetri kaugusele.

Küla on tekkinud endise Ķīburi metskonna (*Kieber*) ja Otanka raudteejaama juurde. Aastail 1949–1954 oli see Ķiburi külanõukogu haldusekskuseks. 2021. aastani kuulus küla Grobiņa piirkonda.

Looduskaitse all on külas kasvav saar ümbermõõduga 4,1 ja kõrgusega 20 meetrit.

2005. aastal oli külas 42 elanikku.

## Viited
Plostagals

**Plostagals** (ka **Plosti** või **Straumēni**) on küla (*mazciems*) Lätis Lõuna-Kuramaa piirkonna Bārta vallas.

Küla asub valla lõunaosas, merepinnast 15 meetri kõrgusel Bārta jõe kaldal. Plostagals jääb valla keskusest Bārtast 2,5 piirkonna keskusest Grobiņast 30 ja Riiast 233 kilomeetri kaugusele. Aastani 2021 kuulus küla Grobiņa piirkonda.

Külas on Bārta katoliku kirik ja Plostnieki kalmistu. Kultuurimälestistest on riikliku kaitse all Bārta muinaskalmed, kohaliku kaitse all aga Franči kalmete keskaegne kalmistu.

Aastal 2005 oli külas 35 elanikku.

## Viited
Plosti

**Plosti** on küla (*mazciems*) Lätis Tukumsi piirkonnas Kandava vallas.

Küla asub  valla lääneosas Abava jõe kaldal. Seda teenindab Plosti bussipeatus. Aastail 1999–2021 kuulus küla Kandava piirkonda.

Küla jääb Abava ürgoru looduspargi territooriumile. Looduskaitse all on külas kasvav tamm ümbermõõduga 6,6 meetrit.

## Viited